**JELGAVAS PILSĒTAS PAŠVALDĪBAS 2015.GADA 29.JANVĀRA**

**SAISTOŠO NOTEIKUMU Nr.15-4**

**„GROZĪJUMI JELGAVAS PILSĒTAS PAŠVALDĪBAS 2012.GADA 29.NOVEMBRA SAISTOŠAJOS NOTEIKUMOS Nr.12-25 ”SOCIĀLĀS PALĪDZĪBAS PABALSTU PIEŠĶIRŠANAS NOTEIKUMI”” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss projekta satura izklāsts | Saskaņā ar likuma ”Par palīdzību dzīvokļa jautājumu risināšanā” 25.2 pantu pašvaldība domes saistošajos noteikumos paredzētajā kārtībā maksā dzīvokļa pabalstu bērnam bārenim un bērnam, kurš palicis bez vecāku gādības un atrodas bērnu aprūpes iestādē, audžuģimenē vai pie aizbildņa, no dienas, kad bērns sasniedzis pilngadību, līdz 24 gadu vecuma sasniegšanai.Saistošajos noteikumos tiek noteikta kārtība dzīvokļa pabalsta bērnam bārenim un bērnam, kurš palicis bez vecāku gādības, piešķiršanai vai atteikšanai to piešķirt. Saistošajos noteikumos aktualizēta termina „persona ar invaliditāti” lietošana. |
| 2. Projekta nepieciešamības pamatojums | Jelgavas pilsētas pašvaldības 2015.gada 29.janvāra saistošie noteikumi Nr.\_\_\_ „Grozījumi Jelgavas pilsētas pašvaldības 2012.gada 29.novembra saistošajos noteikumos Nr.12-25 „Sociālās palīdzības pabalstu piešķiršanas noteikumi”” (turpmāk – saistošie noteikumi) izdoti saskaņā ar Sociālo pakalpojumu un sociālās palīdzības likuma 35.panta pirmo un piekto daļu, likuma ”Par palīdzību dzīvokļa jautājumu risināšanā” 25.2 panta pirmo un piekto daļu.Saistošie noteikumi nepieciešami, lai ieviestu jaunu dzīvokļa pabalstu bērnam bārenim un bērnam, kurš palicis bez vecāku gādības. Saistošajos noteikumos arī aktualizēta termina „persona ar invaliditāti” lietošana. |
| 3.Informācija par plānoto projekta ietekmi uz pašvaldības budžetu | Saistošo noteikumu realizēšanai paredzēti naudas līdzekļi Jelgavas pilsētas pašvaldības iestādes „Jelgavas sociālo lietu pārvalde” (turpmāk – JSLP) 2015.gada budžetā.Dzīvokļa pabalstam 2015.gadā nepieciešams 57 600 *euro* (50 bērni X 96,00 *euro* mēnesī *-* vidējās izmaksas par komunālajiem pakalpojumiem X 12 mēneši). |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē. |
| 5. Informācija par plānoto projekta ietekmi uz administratīvajām procedūrām | Neietekmē. |
| 6. Informācija par konsultācijām ar privātpersonām | Saistošo noteikumu projekts apspriests Jelgavas pilsētas domes Sociālo lietu konsultatīvajā komisijā. |

Jelgavas pilsētas domes priekšsēdētājs A.Rāviņš